Cearta Antena 3 Crin Antonescu Mihai Gâdea

După o emisiune în care președintele PNL, Crin Antonescu, și Mihai Gâdea s-au certat aproximativ două ore, realizatorul Antena 3 i-a explicat liderului liberal, motivat de un SMS al mamei sale, că toate criticile aduse au fost tocmai pentru că „ține la el”.

„Mama mea mi-a dat mesaj în timpul emisiunii, care v-a votat, așa cum am făcut-o și eu. Și mi-a spus . Vreau să știți că dacă vi s-a părut că am fost așa cum mi-ați spus, să știți că eu în mod real și uman am ținut și continui să țin la dvs. Dintre toți politicienii, am câțiva politicieni în care mai cred. Vă mărturisesc că nu mi-a venit să cred. Este ca și când te duci la cafeneau favorită, te duci în fiecare dimineață acolo, comanzi cafea, un croissant și ăla ți le pune în brațe~, i-a mărturisit Gâdea.

Totodată, realizatorul de televiziune s-a arătat foarte afectat de ultimele mișcări politice ale lui Crin Antonescu, dar, în cele din urmă, i-a cerut scuze președintelui PNL.

„Eu când v-am auzit că nu veniți la Antena 3 că nu vreți să bateți mătănii anti Băsescu, când am auzit că v-ați întâlnit cu Traian Băsescu, eu, mă credeți sau nu, nu suntem într-o conspirație. Sunt convins că dvs nici pe departe n-aveți cum să fiți comparat cu Traian Băsescu, dar neavând niște răspunsuri, am fost dezamăgit. Poate că timpul va arăta că eu am greșit. E o chestie de revoltă și dezamăgire personală. Dacă v-am jignit în vreun fel, chiar îmi pare rău”, a mai spus Gâdea.

În replică, Antonescu i-a spus lui Gâdea că ar trebui să țină cont de sfatul mamei sale, la fel cum Victor Ponta ar trebui să țină cont de părerile mamei lui: „Nu e frumos să vă certați. Mama dvs. are dreptate”.